ก่อนหน้ามีตกขาวเป็นสีน้ำตาล มีอาการแสบตรงปากช่องคลอด ต่อมาตกขาวเป็นน้ำและมีกลิ่นเหม็นมาก เหม็นคาวปลา มีอาการคัน เมื่อเดือนก่อนนี้ก็เป็นค่ะไปพบแพทย์แล้วให้ยามากิน แต่กลับมาเป็นอีกในเดือนนี้ มีการทานยาคุมร่วมด้วย
สวัสดีค่ะ การมีตกขาวที่มีกลิ่นเหม็นคาวปลา มีแสบและคันช่องคลอด อาจเกิดจาก1. การอักเสบจากเชื้อแบคทีเรียในช่องคลอด (bacterial vaginosis) มักจะทำให้ตกขาวมีปริมาณมากขึ้น สีขาวหรือเทา มีกลิ่นเหม็นเหมือนคาวปลา มักไม่ค่อยทำให้มีอาการคัน แต่อาจรู้สึกแสบและระคายเคืองช่องคลอดได้สาเหตุที่ทำให้เกิด เช่น การสวนล้างช่องคลอดบ่อยไป หรือใช้สบู่หรือน้ำยาที่มีความรุนแรง หรือเกิดจากการทานยาปฏิชีวนะฆ่าเชื้อบ่อยๆ นอกจากนี้ในผู้ที่มีเพศสัมพันธ์จะเกิดจากการมีเพศสัมพันธ์มากกว่า 1 คน หรือมีการเปลี่ยนคู่นอน แต่ไม่จัดเป็นโรคติดต่อทางเพศสัมพันธ์ค่ะ เพราะฝ่ายชายจะไม่ได้ติดเชื้อชนิดนี้ไปด้วย ซึ่งหากอาการตกขาวเกิดจากสาเหตุนี้ การรักษาคือการทานยาปฏิชีวนะฆ่าเชื้อ เช่น เมโทรนิดาโซล (metronidazole) คลินดามัยซิน (clindamycin) เป็นต้น2. การติดเชื้อปรสิต ถือเป็นโรคติดต่อทางเพศสัมพันธ์ จะทำให้มีอาการแสบ คัน เจ็บในช่องคลอดและอวัยวะเพศภายนอก ตกขาวจะมีกลิ่นเหม็นคาว มักมีสีเขียว หรือมีฟองปน3. ติดเชื้อหนองในแท้หรือหนองในเทียม ตกขาวมักมีสีเหลืองหรือเขียว มีกลิ่นเหม็น มีอาการเจ็บในช่องคลอด และเจ็บขณะปัสสาวะและขณะมีเพศสัมพันธ์ หากเชื้อเข้าสู่มดลูกก็จะทำให้เกิดมดลูกอักเสบ และทำให้มีอาการปวดท้องน้อย และอาจมีไข้ร่วมด้วยได้4. มะเร็งปากมดลูก มะเร็งเยื่อบุโพรงมดลูก ตกขาวมักมีเลือดปน มีกลิ่นเหม็น นอกจากนี้มักมีเลือดออกขณะมีเพศสัมพันธ์ มีเลือดออกกะปริดกะปรอยสำหรับการติดเชื้อราในช่องคลอด มักทำให้เกิดอาการคันเป็นหลัก ตกขาวจะมีลักษณะคล้ายแป้งเปียกหรือนมบูด และจะไม่มีกลิ่นเหม็นหากอาการกลับมาเป็นซ้ำอีก แนะนำว่าควรไปพบสูติ-นรีแพทย์เพื่อตรวจหาสาเหตุว่าเกิดจากโรคใด จะได้รักษาให้ตรงกับสาเหตุค่ะ